Обезпокоен от десантите при Сен Назер и Диеп през 1942 г., Хитлер нарежда да се построят укрепления по Атлантическия бряг от Испания до Норвегия, за защита от очаквано съюзническо нахлуване. Той предвижда 15 000 фортификации с гарнизон от 300 000 войници, но недостигът на суровини (главно на бетон и хора) означава, че повечето от укреплението така и не се построяват. Тъй като се очаква да бъде място на нахлуване, Па дьо Кале е тежко укрепен. В Нормандия най-тежките укрепления са концентрирани около пристанищата на Шербур и Сен Мало. Ервин Ромел е назначен да надзирава строителството на укрепленията по очаквания инвазионен фронт, който се разпростира от Нидерландия до Шербур. На него е възложено командването на новосформираната Група армии „Б“, включваща 7-а армия, 15-а армия и войниците, бранещи Нидерландия. Резервите, с които разполага, включват 116-а и 21-ва танкови дивизии.